Babelscape/SREDFM huggingface dataset:
उपभाषा सतति

उपभाषा सतति (dialect continuum) किसी भौगोलिक क्षेत्र में विस्तृत उपभाषाओं की ऐसी शृंखला को कहते हैं जिसमें किसी स्थान की उपभाषा पड़ोस में स्थित स्थान से बहुत कम भिन्नता रखती है। बोलने वालों को वह दोनों उपभाषाएँ लगभग एक जैसी प्रतीत होती हैं, लेकिन यदी एक-दूसरे से दूर स्थित उपभाषाओं की तुलना की जाये तो वे काफ़ी भिन्न प्रतीत होती हैं और बहुत दूर स्थित उपभाषाओं को बोलने वालो को एक-दूसरे को समझने में कठिनाई हो सकती है।

भारतीय उपमहाद्वीप में यह कई स्थानों पर देखा जाता है। मसलन ख़ैबर-पख़्तूनख़्वा की हिन्दको भाषा से दक्षिण चलकर पोठोहारी भाषा, पंजाबी भाषा, सराइकी भाषा, सिन्धी भाषा, कच्छी भाषा, गुजराती भाषा, अहिराणी भाषा, और फिर मुम्बई क्षेत्र में मराठी भाषा तक एक विशाल उपभाषा सतति है, जिसमें एक बस्ती से पड़ोस की बस्ती तक कहीं भी लोगों को आपस में बोलचाल में कठिनाई नहीं होती लेकिन यदी हिन्दको की मराठी से सीधी तुलना की जाये तो वे बहुत भिन्न हैं। यूरोप, उत्तर अफ़्रीका के मग़रेब क्षेत्र और विश्व के अन्य भागों में यह बहुत देखा जाता है। पिछले १०० वर्षों में कई देशों में भाषाओं के मानकीकरण से कई उपभाषाएँ विलुप्त हो गई हैं, जिस से ऐसे कई उपभाषा सतति क्षेत्रों का भी अन्त हो गया है।
पीटर नेविल

thumb|right|150px|पीटर नेविल विकेट कीपिंग करते हुए।
पीटर नेविल (अंग्रेजी :Peter Nevill ) (जन्म : १३ अक्टूबर १९८५ ,होथोर्न ,विक्टोरिया ,ऑस्ट्रेलिया ) एक ऑस्ट्रेलिया के क्रिकेट-खिलाड़ी है जो टेस्ट ,प्रथम श्रेणी क्रिकेट तथा ट्वेन्टी-ट्वेन्टी प्रारूप में खेलते हैं। इन्होंने अपने टेस्ट क्रिकेट की शुरुआत इंग्लैंड क्रिकेट टीम के खिलाफ १६ जुलाई २०१५ में की थी इनके अलावा ये ट्वेन्टी-ट्वेन्टी प्रारूप में भी खेलते हैं। ये मुख्य रूप से टीम के विकेट-कीपर है।
मीर हजार खान खोसो

अंगूठाकार|मीर हजार खान खोसो
पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
ज्वालाकाच

ज्वालाकाच या ऑब्सिडियन (Obsidian), एक प्राकृतिक रूप से पाया जाने वाला ज्वालामुखीय काच है। यह रायोलाइट (Rhyolite) नामक ज्वालामुखी-शिला का अत्यन्त काचीय रूप है। अत: रासायनिक एवं खनिज संरचना में ज्वालाकाच रायोलाइट अथवा ग्रेनाइट के समतुल्य है, परन्तु भौतिक सरंचना एवं बाह्य रूप में दोनों में पर्याप्त भिन्नता है। ज्वालाकाच वस्तुत: 'प्राकृतिक काच' का दूसरा नाम है। नवीन परिभाषा के अनुसार ज्वालाकाच उस स्थूल, अपेक्षाकृत सघन परंतु प्राय: झावाँ की भाँति दिखनेवाले, गहरे भूरे या काले, साँवले, पीले या चितकबरे काच को कहते हैं, जो तोड़ने पर सूक्ष्म शंखाभ विभंग (conchoidal fracture) प्रदर्शित करता है। इस शिला का यह विशेष गुण है।

प्राचीन काल में ज्वालाकाच का प्रयोग होता था और वर्तमान समय में भी अपने भौतिक गुणों एवं रासायनिक संरचना के कारण इसका प्रयोग हो रहा है। अभी हाल तक अमरीका की रेडइंडियन जाति अपने बाणों और भालों की नोक इसी शिला के तेज टुकड़ों से बनाती थी। प्लिनी के अनुसार ऑब्सिडियनस नामक व्यक्ति ने ईथियोपिया देश मे सर्वप्रथम इस शिला की खोज की। अतएव इसका नाम ऑब्सिडियन पड़ा।

जॉनहिल (१७४६ ईo) के अनुसार एंटियंट जाति इस शिला पर पालिश चढ़ाकर दर्पण के रूप में इसका उपयोग करती थी। इनकी भाषा में ऑब्सिडियन का जो नाम था वह कालांतर में लैटिन भाषा में क्रमश: ऑपसियनस, ऑपसिडियनस तथा ऑवसिडियनस (obsiodianus) लिखा जाने लगा। शब्द की व्युत्पत्ति प्राय: पूर्णतया विस्मृत हो चुकी है, एवं भ्रमवश यह मान लिया गया है कि ऑब्सिडियन नाम उसके आविष्कर्ता ऑब्सिडियनस के नाम पर पड़ा।

साधारणतया रायोलाइट के काचीय रूप को ही ऑब्सिडियन कहते हैं, परंतु ट्रेकाइट (trachyte) अथवा डेसाइट नामक ज्वाला-मुखी अम्लशैल (volcanic acid-rocks) भी अत्यंत तीव्र गति से शीतल होकर प्राकृतिक काच को जन्म देते हैं। पर ऐसे शैलों को ट्रेफाइट या डेसाइट ऑब्सिडियन कहते हैं।

सूक्ष्मदर्शक यंत्र से देखने पर ज्ञात होता है कि ऑब्सिडियन शैल का अधिकांश भाग काँच से निर्मित है। इसके अंतरावेश में अणुमणिभस्फट (microlite) देखे जा सकते हैं। इन मणिभों के विशेष विन्यास से स्पष्ट आभास मिलेगा कि कभी शैलमूल या मैग्मा (magma) में प्रवाहशीलता थी। शिला का गहरा रंग इन्हीं सूक्ष्म स्फटों के बाहुल्य का प्रतिफल है। कभी कभी ऑब्सिडियन धब्बेदार या धारीदार भी होता है। 'स्फेरूलाइट' तो इस शैल का सामान्य लक्षण है। ज्वालाकांच का आपेक्षिक घनत्व २.३० से २.५८ तक होता है।

ऑब्सिडियन सदृश्य काचीय शिलाओं की उत्पत्ति ऐसे शैलमूलों के दृढ़ीभवन के फलस्वरूप होती है जिनकी संरचना स्फटिक (quartz) एवं क्षारीय फैलस्पार (alkali felspar) के 'यूटेकटिक मिश्रणों के निकट हो। ('यूटेकटिक मिश्रण' दो खनिजों के अविरल समानुपात की वह स्थिति है, जब ताप की एक निश्चित अवस्था में दोनों घटकों का एक साथ क्रिस्टल बनने लगे। यूटेकटिक बिन्दुओं के निकट इस प्रकार के शैलमूल पर्याप्त श्यान (viscous) हो उठते हैं। फलस्वरूप या तो मणिभीकरण पूर्णत: अवरुद्ध हो जाता है, या अतिशय बाधापूर्ण अवस्था में संपन्न होता है। तीव्रगति से शीतल होने के कारण ऐसे शैलों का उद्भव होता है जो प्राय: पूर्णत: काचीय होते हैं। ऑब्सिडियन क्लिफ, यलोस्टोन पार्क, संयुक्त राज्य अमरीका, में ७५ इंच से १०० इंच मोटे लावास्तरोें के रूप में ऑब्सिडियन मिलता है। भारत में गिरनार, एवं पावागढ़ के लावास्तरों से ऑब्सिडियन की प्राप्ति प्रचुर मात्रा में होती है।
डूगोंग

डूगोंग (dugong) एक मध्यम आकार का समुद्री स्तनधारी प्राणी है जो विश्व के कई भागों में समुद्री तटीय क्षेत्रों के जल में पाया जाता है। यह साइरेनिया जीववैज्ञानिक गण का सदस्य है, जिसमें चार जीववैज्ञानिक जातियाँ पाई जाती हैं। डूगोंग इस गण के अधीन डूगोंगिडाए (Dugongidae) नामक कुल की इकलौती जीवित जाति है। इस कुल में स्टेलर समुद्री गाय (Steller's sea cow) नामक एक अन्य जाति भी थी लेकिन उसका इतना शिकार करा गया कि वह १८वीं शताब्दी में विलुप्त हो गई। साइरेनिया गण में डूगोंग के अलावा तीन मैनाटी की जातियाँ भी हैं।

डूगोंग का हज़ारों वर्षों से तेल और माँस के लिये शिकार किया गया है। यह एक लम्बी आयु की जाति है - औसतन डूगोंग ७० वर्षों के लिये जीवित रहते हैं। इनके प्रजनन की गति धीमी है और इनकी संख्या धीरे-धीरे ही बढ़ती है। इन कारणों से इनका संरक्षण आवश्यक हो गया है और यह एक असुरक्षित जाति घोषित कर दी गई है। कई स्थानों पर इन्हें सुरक्षित रखने के लिये प्रयास करे जा रहे हैं, मसलन भारत की चिल्का झील में।
उड़ान

उड़ान एक प्रक्रिया है जिसके द्वारा एक वस्तु, किसी सतह के सीधे संपर्क के बिना वायुमंडल में (पृथ्वी के सम्बन्ध में) या इससे बाहर (अंतरिक्ष उड़ान के सम्बन्ध में ) चलती है। इसे ऐरोडायनामिक लिफ्ट , एयर प्रप्लशन, बोएन्सी या बैलेस्टिक मूवमेंट पैदा करके प्राप्त किया जा सकता है।

बहुत सी चीजें उड़ती हैं जैसे पक्षी,कीट और मानव निर्मित जैसे मिसाइल, विमान  हवाई जहाज, हेलीकॉप्टर, गुब्बारे,रॉकेट व अंतरिक्ष यान।
फौजा सिंह

फ़ौजा सिंह (जन्म: १ अप्रैल, १९११) भारतीय मूल के वृद्ध सिख खिलाड़ी हैं। वे ब्रिटिश नागरिक हैं। २००३ में उन्होंने टोरंटो मैराथन में ९२ वर्ष की आयु में दौड़ कर एक विश्व रिकॉर्ड स्थापित किया। 

इतनी वृद्धावस्था में मैराथन में भाग लेने के कारण मीडिया ने इन्हें कई नाम भी दिये हैं। जिसमें "पगड़ी वाला तूफ़ान", "दौड़ने वाला बाबा", "सुपर मैंन सिक्ख" आदि नाम हैं। खेलों से संबंधित कई अंतर्राष्ट्रीय ब्रांड्स ने भी उन्हें प्रचार हेतु अनुबंधित किया है। २००४ में खेलविन्यास के निर्माता एडिडास के प्रचार में वे विश्व विख्यात खिलाड़ी डेविड बेखम व मुहम्मद अली के समकक्ष खड़े दिखाई दिए। 

फौजा सिंह के नाम अपने आयु वर्ग (९०+) में यूनाइटेड किंगडम के २०० मी०, ४०० मी०, ८०० मी०, मील तथा ३००० मी० के रिकॉर्ड दर्ज हैं। गौरतलब है कि ये तमाम रिकॉर्ड उन्होंने ९४ मिनट के अंतराल में एक साथ बनाए।
नाकोड़ा

नाकोड़ा (अंग्रेजी :Nakoda) भारत के राजस्थान राज्य के बाड़मेर ज़िले का एक प्रसिद्ध गांव है। सरकारी दस्तावेजों के अनुसार गांव का नाम मेवनगर है।

गांव नगारा के नाम से भी जाना जाता है इनके अलावा इतिहास में यह विभिन्न नामों से जैसे "विरमपुरा" ,"मेहवा" के नाम से भी जाना जाता था। 
नाकोड़ा में एक प्रसिद्ध पार्श्व जैन मन्दिर भी है। जो कि जैन धर्म का एक तीर्थ स्थल कहलाता है।
मरयम नवाज़

मरयम नवाज़ पाकिस्तान की एक कार्यकर्ता, राजनीतिज्ञ और पाकिस्तान के प्रधानमंत्री नवाज़ शरीफ़ की बेटी है। 

मरयम का जन्म लाहौर, पंजाब, पाकिस्तान में हुआ। अपनी शिक्षा भी उसने वहीं से ली और स्नातकोत्तर पंजाब विश्वविद्यालय, लाहौर से की।
स्टीफन कार्लिल

वाइस एडमिरल स्टीफन कार्लिल जुलाई 21, 1955 से अप्रैल 21, 1958 तक भारत के नौसेनाध्यक्ष रहे। 
उन्होंने चार्ल्स पिज़ी से यह पदभार ग्रहण किया था तथा उनके पश्चात् रामदास कटारी इस पद पर आए।
ईरान का पठार

ईरान का पठार पश्चिमी एशिया और मध्य एशिया का एक भौगोलिक क्षेत्र है। यह पठार अरबी प्लेट और भारतीय प्लेट के बीच में स्थित यूरेशियाई प्लेट के एक कोने पर स्थित है। इसके पश्चिम में ज़ाग्रोस पर्वत, उत्तर में कैस्पियन सागर व कोपेत दाग़ (पर्वतमाला), पश्चिमोत्तर में आर्मेनियाई उच्चभूमि व कॉकस पर्वतमाला, दक्षिण में होरमुज़ जलसन्धि व फ़ारस की खाड़ी और पूर्व में सिन्धु नदी है।

पश्चिमोत्तर में कैस्पियन सागर से लेकर दक्षिणपश्चिम में बलोचिस्तान तक ईरान का पठार लगभग २,००० किमी तक विस्तृत है। ईरान व अफ़्ग़ानिस्तान का अधिकतर भाग और पाकिस्तान का सिन्धु नदी से पश्चिम का भाग इसी पठार का हिस्सा है। पठार को एक चकोर के रूप में देखा जाये तो तबरेज़, शिराज़, पेशावर और क्वेटा उसके चार कोनों पर हैं और इसमें कुल मिलाकर ३७,००,००० वर्ग किमी क्षेत्रफल है। पठार कहलाये जाने के बावजूद इस पठार पर वास्तव में कई पर्वतमालाएँ हैं जिनका सबसे ऊँचा शिखर अल्बोर्ज़ पर्वतमाला का ५,६१० मीटर लम्बा दामावन्द पर्वत है और सब्से निचला बिन्दु मध्य ईरान में कर्मान नगर से पूर्व लूत द्रोणी में ३०० मीटर से नीचे स्थित है।
रामदास कटारी

वाईस एडमिरल रामदास कटारी अप्रैल 22, 1958 से जून 4, 1962 तक भारत के नौसेनाध्यक्ष रहे। इस पद पर आसीन होने वाले वे प्रथम भारतीय थे। 
उन्होंने स्टीफन कार्लिल से यह पदभार ग्रहण किया था तथा उनके पश्चात् भास्कर सोमन इस पद पर आए।
राधाकृष्ण हरिराम टहिल्यानी

एडमिरल राधाकृष्ण हरिराम टहिल्यानी दिसम्बर 1, 1984 से नवम्बर 30, 1987 तक भारत के नौसेनाध्यक्ष रहे। 
उन्होंने ऑस्कर डॉसन से यह पदभार ग्रहण किया था तथा उनके पश्चात् जयंत नाडकर्णी इस पद पर आए।
लक्ष्मीनारायण रामदास

एडमिरल लक्ष्मीनारायण रामदास दिसम्बर 1, 1990 से सितम्बर 30, 1993 तक भारत के नौसेनाध्यक्ष रहे। 
उन्होंने जयंत नाडकर्णी से यह पदभार ग्रहण किया था तथा उनके पश्चात् विजय सिंह शेखावत इस पद पर आए।
विष्णु भागवत

एडमिरल विष्णु भागवत अक्टूबर 1, 1996 से दिसम्बर 30, 1998 तक भारत के नौसेनाध्यक्ष रहे। 
उन्होंने विजय सिंह शेखावत से यह पदभार ग्रहण किया था तथा उनके पश्चात् सुशील कुमार (एडमिरल) इस पद पर आए।
एडमिरल सुशील कुमार

एडमिरल सुशील कुमार दिसम्बर 30, 1998 से दिसम्बर 29, 2001 तक भारत के नौसेनाध्यक्ष रहे। 
उन्होंने विष्णु भागवत से यह पदभार ग्रहण किया था तथा उनके पश्चात् माधवेंद्र सिंह इस पद पर आए।
माधवेंद्र सिंह

एडमिरल माधवेंद्र सिंह दिसम्बर 29, 2001 से जुलाई 31, 2004 तक भारत के नौसेनाध्यक्ष रहे। 
उन्होंने एडमिरल सुशील कुमार से यह पदभार ग्रहण किया था तथा उनके पश्चात् एडमिरल अरुण प्रकाश इस पद पर आए।
एडमिरल अरुण प्रकाश

एडमिरल अरुण प्रकाश जुलाई 31, 2004 से अक्टूबर 31, 2006 तक भारत के नौसेनाध्यक्ष रहे। 
उन्होंने माधवेंद्र सिंह से यह पदभार ग्रहण किया था तथा उनके पश्चात् सुरीश मेहता इस पद पर आए।
निर्मल कुमार वर्मा

एडमिरल निर्मल कुमार वर्मा अगस्त 31, 2009 से अगस्त 31, 2012 तक भारत के नौसेनाध्यक्ष रहे। 
उन्होंने सुरीश मेहता से यह पदभार ग्रहण किया था तथा उनके पश्चात् देवेन्द्र कुमार जोशी‎ इस पद पर आए।
इब्राहिम इस्माइल चुंदरीगर

अंगूठाकार|इब्राहिम इस्माइल चुंदरीगर
इब्राहिम इस्माइल चनदरीगर, एक पाकिस्तानी राजनीतिज्ञ एवं पाकिस्तान के पूर्व प्रधानमंत्री थे। वे 1897 में अहमदाबाद में पैदा हुए थे। उन्होंने मुंबई विश्वविद्यालय से कानून की डिग्री हासिल की और तत्पश्चात अहमदाबाद में उन्होंने पेशेवर वकालत शुरू की। वे 1924 में अहमदाबाद नगर निगम के सदस्य हुए और 1937 में बम्बई विधानसभा के सदस्य चुने गए। अगले साल बम्बई विधानसभा में मुस्लिम लीग पार्टी के उप नेता चुने गए। 1940 से 1945 ई तक वे बम्बई मुस्लिम लीग के अध्यक्ष भी रहे। 1947 में जब मुस्लिम लीग भारत की अंतरिम सरकार में शामिल हुई तो लीग के प्रतिनिधि के रूप में वाणिज्य मंत्रालय का कलमदान उनके सौंपा गया। उसी साल जेनोवा में सहयोगी राष्ट्रों की वाणिज्यिक सम्मेलन में भारत का प्रतिनिधित्व भी किया। विभाजन के बाद पाकिस्तान की केंद्रीय मंत्रिमंडल में अगस्त 1947 से मई 1948 और अगस्त 1955 ताकि अगस्त 1956 मंत्री रहे।
एक इकाई व्यवस्था

एक इकाई व्यवस्था या नीति, (अथवा वन-यूनिट् सिस्टम्), पाकिस्तान की एक पुर्वतः परवर्तित प्रशासनिक व्यवस्था थी, जिसके अंतर्गत, तत्कालीन पाकिस्तानी भूमि के दोनों भिन्न टुकड़ों को "एक प्रशासनिक इकाई" के रूप में ही शासित किये जाने की योजना रखी गई थी। इस तरह की प्रशासनिक नीति को अपनाने का मुख्य कारण, सर्कार द्वारा, पाकिस्तानी अधिराज्य के दो विभक्त एवं पृथक भौगोलिक आंचलों की एक ही केंद्रीय व्यवस्था के अंतर्गत शासन में आने वाली घोर प्रशासनिक असुविधाएँ, एवं भौगोलिक कठिनाईयाँ बताई गई थी। अतः इस भौगोलिक व प्रशासनिक विषय के समाधान के रूप में, सरकार ने इन दो भौगोलीय हिस्सों को ही, एक महासंघीय ढांचे के अंतर्गत, पाकिस्तान के दो वाहिद प्रशासनिक इकाइयों के रूप में स्थापित करने की नीति बनाई गई। इस्के तहत, तत्कालीन मुमलिकात-ए-पाकिस्तान के, पूर्वी भाग में मौजूद स्थिति के अनुसार ही, पश्चिमी भाग के पाँचों प्रांतों व उनकी प्रांतीय सरकारों को भंग कर, एक प्रांत, पश्चिमी पाकिस्तान गठित किया गया, वहीं पूर्वी भाग (जो अब बांग्लादेश है) को पूर्वी पाकिस्तान कह कर गठित किया गया। तत्प्रकार, पाकिस्तान, एक इकाई योजना के तहत, महज दो प्रांतों में विभाजित एक राज्य बन गया।

वन यूनिट योजना की घोषणा प्रधानमंत्री मोहम्मद अली बोगरा के शासनकाल के दौरान 22 नवंबर 1954 को की गई, और 14 अक्टूबर 1955 को देश के पश्चिमी भाग के सभी प्रांतों को एकीकृत कर, पश्चिमी पाकिस्तान प्रांत गठित किया गया, जिसमें, सभी प्रांतों के अलावा तत्कालीन, राजशाहियों और कबाइली इलाके भी शामिल थे। इस प्रांत में 12 प्रमंडल थे, और इसकी राजधानी लाहौर थी। दूसरी ओर पूर्वी बंगाल के प्रांत को पूर्वी पाकिस्तान का नाम दिया गया, जिसकी राजधानी ढाका थी। संघीय राजधानी(कार्यपालिका) को वर्ष 1959 में कराँची से रावलपिंडी स्थानांतरित किया गया, जहां सेना मुख्यालय था, और नई राजधानी, इस्लामाबाद के पूरा होने तक यहां मौजूद रहा जबकि संघीय विधानपालिका को ढाका में स्थापित किया गया।

इस नीति का उद्देश्य बज़ाहिर प्रशासनिक सुधार लाना था लेकिन कई लिहाज से यह बहुत विनाशकारी कदम था। पश्चिमी पाकिस्तान में मौजूद बहुत सारी राज्यों ने इस आश्वासन पर विभाजन के समय पाकिस्तान में शामिल हो गए थे कि उनकी स्वायत्तता कायम रखी जाएगी लेकिन वन इकाई बना देने के फैसले से सभी स्थानीय राज्यों का अंत हो गया। इस संबंध में बहावलपुर, खीरिपोर और कलात के राज्य विशेषकर उल्लेखनीय हैं।
मामले इस समय अधिक गंभीर समय 1958 ई। के तख्तापलट के बाद मुख्यमंत्री का पद समाप्त कर दिया गया और राष्ट्रपति ने पश्चिमी पाकिस्तान के विकल्प अपने पास रख लिए। राजनीतिक विशेषज्ञों यह भी समझते हैं कि पश्चिमी पाकिस्तान के सभी प्रांतों को एकजुट करने के उद्देश्य पूर्वी पाकिस्तान की भाषाई और राजनीतिक इकाई का जोर तोड़ना था।

अंततः एक जुलाई 1970 को राष्ट्रपति याह्या खान ने एक इकाई का सफाया करते हुए पश्चिमी पाकिस्तान के सभी प्रांतों बहाल कर दिया।
जो बर्न्स

जोसेफ एंथनी/जो बर्न्स (अंग्रेजी :Joseph Anthony "Joe" Burns) (जन्म ०६ सितम्बर १९८९ ,हेर्स्टन ,क़्वीन्सलैंड ) एक ऑस्ट्रेलियाई क्रिकेट टीम के खिलाड़ी है जो ऑस्ट्रेलिया में घरेलू खेलों में क़्वीन्सलैंड के लिए खेलते हैं। इनके अलावा राष्ट्रीय स्तर पर ये ऑस्ट्रेलिया के लिए टेस्ट ,वनडे तथा ट्वेन्टी-ट्वेन्टी प्रारूपों में खेलते हैं।

जो बर्न्स दाईनें हाथ के शुरुआती क्रम के बल्लेबाज है जो कि ओपनिंग करते हैं।

दिसम्बर २०१४ में इन्हें हरफनमौला मिशेल मार्श के चोटिल होने कारण भारत के खिलाफ बॉक्सिंग डे टेस्ट मैच के लिए चुना गया था।
श्री रामेश्वर गहिरा गुरु संस्कृत महाविद्यालय

श्री रामेश्वर गहिरा गुरु संस्कृत महाविद्यालय, छत्तीसगढ़ के जशपुर जिले के सामरबार में स्थित एक संस्कृत महाविद्यालय है। इसकी स्थापना ०१ जुलाई १९५६ को रामेश्वर गहिरा द्वारा की गयी थी। यह महाविद्यालय 'सनातन सन्त समाज गहिरा' द्वारा संचालित है। यह महाविद्यालय बगीचा तहसील म्ं बगीचा से बतौली-अम्बिकापुर मार्ग पर बिमड़ा से 4 कि॰मी॰ उत्तर में ग्राम सामरबार में स्थित है। यह महाविद्यालय सन 1985 तक सम्पूर्णानन्द संस्कृत विश्वविद्यालय वाराणसी से सम्बद्ध रहा, इसके पश्चात् सन् 1985 से 2000 तक अविभाजित मध्य प्रदेश के अवधेश प्रताप सिंह विश्वविद्यालय रीवा से सम्बद्ध रहा। वर्तमान में यह महाविद्यालय को पं॰ रविशंकर शुक्ल विश्वविद्यालय रायपुर से स्थाई सम्बद्धता/ मान्यता प्राप्त है।

महाविद्यालय को 1998 से नियमित अनुदान प्राप्त हो रहा है। छतीसगढ़ का यह एकमात्र प्राच्य संस्कृत महाविद्यालय है जहाँ गुरुकुल परम्परा के अनुसार लगभग 90 प्रतिशत आदिवासी/विशेष पिछड़ी जनजाति (पहाड़ी कोरवा)/पिछड़े वर्ग के छात्र/छात्राएं निःशुल्क शिक्षा ग्रहण कर रहे हैं।
सैमुअल बॉर्न

सैमुअल बॉर्न (अंग्रेजी: Samuel Bourne), (30 अक्टूबर 1834 - 24 अप्रैल 1912) एक ब्रिटिश छायाकार (फोटोग्राफर) थे जिन्हें उनके भारत में सात साल के यानि 1863 से लेकर 1870 तक किए गये सर्जनात्मक काम के लिए जाना जाता है। इन्होने चार्ल्स शेफर्ड के साथ मिलकर बॉर्न एंड शेफर्ड (अंग्रेजी: Bourne & Shepherd) नामक कंपनी की स्थापना पहले सन 1863 में शिमला में और बाद में कोलकाता (कलकत्ता) में की थी; यह कंपनी आज भी मौजूद है। 

==बाहरी कड़ियाँ==
कैप्टन अमेरिका

कैप्टन अमेरिका (अंग्रेजी; Captain America) मार्वेल कॉमिक्स का एक काल्पनिक किरदार है। इसका निर्माण जोए साइमन और जैक किर्बी ने टाइमली कॉमिक्स के लिए किया था। यह मार्च 1941 को पहली बार प्रकाशित हुआ था। इसे एक देशभक्त सैनिक के रूप में दिखाया गया है जो अपने शक्ति से द्वितीय विश्वयुद्ध में लड़ाई करता है। यह टाइमली कोमिक्स का उस समय का सबसे अधिक प्रसिद्ध किरदार था। इसके प्रसिद्धि का प्रभाव युद्ध पर भी पड़ रहा था और इस कारण इसे 1950 में बंद कर दिया गया और उसके कुछ ही वर्षों के बाद 1953 में यह फिर से प्रकाशित होने लगा। उसके बाद थोड़े ही समय तक यह प्रकाशित हुआ और 1964 में इसे मार्वेल कॉमिक्स ने प्रकाशित करना शुरू किया। तब से यह प्रकाशन में बना हुआ है। 

कैप्टन अमेरिका का पुस्तक 2011 में 100 सबसे अच्छे कॉमिक्स में 6वें स्थान पर था।
तिब्बताई भाषाएँ

तिब्बताई भाषाएँ (तिब्बती: བོད་སྐད།, अंग्रेज़ी: Tibetic languages) तिब्बती-बर्मी भाषाओं का एक समूह है जो पूर्वी मध्य एशिया के तिब्बत के पठार और भारतीय उपमहाद्वीप के कई उत्तरी क्षेत्रों में तिब्बती लोगों द्वारा बोली जाती हैं। यह चीन द्वारा नियंत्रित तिब्बत, चिंगहई, गान्सू और युन्नान प्रान्तों में, भारत के लद्दाख़, हिमाचल प्रदेश, सिक्किम व उत्तरी अरुणाचल प्रदेश क्षेत्रों में, पाक-अधिकृत कश्मीर के गिलगित-बलतिस्तान क्षेत्र में तथा भूटान देश में बोली जाती हैं।

तिब्बती भाषा कुछ 60 लाख लोगों द्वारा बोली जाती है। तिब्बती बौद्ध धर्म के विश्वव्यापी प्रसार के साथ, तिब्बती भाषा पश्चिमी दुनिया में फैल गई है और इसे कई बौद्ध प्रकाशनों और प्रार्थना सामग्रियों में पाया जा सकता है; कुछ पश्चिमी छात्रों ने तिब्बती ग्रंथों (ग्रन्थों) के अनुवाद के लिए भाषा सीखी। ल्हासा के बाहर, ल्हासा तिब्बती लगभग 2 लाख निर्वासित वक्ताओं द्वारा बोली जाती है, जो आधुनिक तिब्बत से भारत और अन्य देशों में चले गए हैं। तिब्बती भाषा तिब्बत में जातीय अल्पसंख्यकों के समूहों द्वारा भी बोली जाती है, जो सदियों से तिब्बतियों के करीब हैं, लेकिन फिर भी अपनी भाषाओं और संस्कृतियों को बनाए रखते हैं।

हालाँकि, खाम के कुछ Qiang लोगों को चीन द्वारा जातीय तिब्बतियों के रूप में वर्गीकृत किया गया है। क्यानिक भाषाएँ तिब्बताई नहीं हैं, बल्कि तिब्बती-बर्मन भाषा परिवार की अपनी शाखा बनाती हैं।

शास्त्रीय तिब्बती एक सुर-सम्बन्धी भाषा नहीं थी, लेकिन कुछ किस्मों जैसे कि मध्य और खम्स तिब्बती ने सुर-सम्बन्धी रजिस्टर विकसित किए हैं। आमडो और लद्दाखी-बालटी बिना सुर-तान के हैं। तिब्बताई आकृति विज्ञान को आमतौर पर एग्लूटिनेटिव (उग्रवादी) के रूप में वर्णित किया जा सकता है।
चार्ल्स शेफर्ड

अंगूठाकार|1866 में चार्ल्स शेफर्ड द्वारा खींची गयी जमरूद किले पर अफ़रीदियों की तस्वीर
चार्ल्स शेफर्ड ("fl." 1858-1878) एक अंग्रेजी छायाकार (फोटोग्राफर) और मुद्रक (प्रिंटर) थे जिन्होने 19 वें शताब्दी के उत्तरार्ध में भारत में काम किया था। उनके द्वारा ली गयी तस्वीरों में अंग्रेजी और भारतीय दोनो के ही सैनिकों और नागरिकों के दृश्य शामिल हैं। 

शेफर्ड ने सन 1862 में आर्थर रॉबर्टसन के साथ मिलकर आगरा में शेफर्ड एंड रॉबर्टसन नामक एक फोटो स्टूडियो की स्थापना की थी। यह स्टूडियो सन 1864 में शिमला स्थानांतरित हो गया और इस समय सैमुअल बॉर्न भी शेफर्ड के व्यवसाय में प्रमुख फोटोग्राफर के रूप में शामिल हो गये और कंपनी का नाम बदलकर हावर्ड, शेफर्ड एंड बॉर्न कर दिया गया। सन 1868 के आसपास हावर्ड के जाने के बाद कंपनी का नाम सिर्फ शेफर्ड एंड बॉर्न कर दिया गया। शेफर्ड एंड बॉर्न की दूसरी शाखा कलकत्ता (अब कोलकाता) में खोली, जहां वो एक पोर्ट्रेट स्टूडियो चलाते थे, और यहां से उनके काम को व्यापक रूप से उपमहाद्वीप में अभिकर्ताओं और ब्रिटेन में थोक वितरकों के माध्यम से बेचा जाता था। 

1870 में बॉर्न इंग्लैंड लौट गये, लेकिन फर्म का काम जारी रहा, और सन 1872 में बॉर्न की जगह कॉलिन मरे कंपनी के प्रमुख छायाकार बन गये।
शेफर्ड जिन्होने मुख्य रूप से मुद्रक या चित्र छापने का काम किया था, 1885 में कंपनी से अलग हो गये, लेकिन कोलकाता में बॉर्न एंड शेफर्ड का काम बदस्तूर जारी रहा।["मृत लिंक"]
इस्लामी जम्हूरी इत्तेहाद

thumb | इस्लामी लोकतांत्रिक गठबंधन का परचम
इस्लामी जम्हूरी इत्तेहाद, (अर्थात, इस्लामी लोकतांत्रिक गठबंधन) पाकिस्तान की एक पूर्व राजनीतिक गठबंधन था जो सैन्य तानाशाह जिया उल हक की मृत्यु के बाद 1988 में होने वाले आम चुनाव में पाकिस्तान पीपल्स पार्टी का मुकाबला करने के लिए बनाया गया था। पाकिस्तान पीपुल्स पार्टी के पूर्व प्रधानमंत्री जुल्फिकार अली भुट्टो की पुत्री बेनज़ीर भुट्टो की पाकिस्तान वापसी से मजबूत बनाया था और सार्वजनिक रूप से उनकी सराहना दिखाया था ताकि पीपुल्स पार्टी चुनाव में जीत हासिल कर लेगी, उसी "खतरे" का मुकाबला करने के लिए दक्षिणपंथी सभी दलों ने गठबंधन करके पीपुल्स पार्टी का रास्ता रोकने की कोशिश की।
गुलाम मुस्तफ़ा जतोई

अंगूठाकार|गुलाम मुस्तफ़ा जतोई
गुलाम मुस्तफा जतोई पाकिस्तान राजनीतिज्ञ और पूर्व कार्यवाहक प्रधानमंत्री, नेशनल पीपल्स पार्टी के प्रमुख और प्रसिद्ध राजनेता गुलाम मुस्तफा जितोई 14 अगस्त 1931 को सिंध के जिला नवाब शाह क्षेत्र न्यू जितोई में पैदा हुए और लम्बी बीमारी के बाद 78 साल की उम्र में 20 नवंबर 2009 को लंदन में निधन हुए।
जोस हैज़लवूड

जोस रेजीनॉल्ड हैज़लवूड (जन्म टमवर्थ ,न्यू साउथ वेल्स ,०८ जनवरी १९९१) ऑस्ट्रेलिया क्रिकेट टीम के एक क्रिकेटर है जो न्यू साउथ वेल्स तथा ऑस्ट्रेलिया के लिए खेलते हैं।

इन्होंने अपने कैरियर की शुरुआत बचपन में ही करदी थी उस वक़्त इनकी उम्र मात्र १७ थी। इन्होंने अपना पहला टेस्ट मैच १४ दिसम्बर २०१४ में भारत के खिलाफ खेला था। इसके बाद २२ जून २०१० को हैज़लवूड ने अपने एक दिवसीय अंतर्राष्ट्रीय कैरियर की भी शुरुआत कर दी थी साथ ही ये ऑस्ट्रेलिया क्रिकेट टीम के सबसे कम उम्र वाले खेलने वाले खिलाड़ी बन गए।

जोस हैज़लवूड दाईनें हाथ से गेंदबाजी करते है जो ऑस्ट्रेलिया अंडर-१९ में भी खेल चुके है। हैज़लवूड २००८ के अंडर-१९ विश्व कप में भी शामिल थे।

हैज़लवूड ने अपने पहले वनडे मैच में कुल ७ ओवर डाले थे जिसमें उन्हें ४१ रन देकर १ विकेट मिला था। १३ फ़रवरी २०१३ को इन्होंने अपने २०-२० की भी शुरुआत कर दी थी और अपने पहले मैच में ४ ओवर डालते हुए ३४ रन देकर १ विकेट मिला था। बाद में इन्होंने इंग्लैंड के खिलाफ गेंदबाजी करते हुए २०-२० में अपनी सबसे अच्छी गेंदबाजी करते हुए ४ विकेट भी लिए थे।
महाराजा रामसिंह द्वितीय

महाराजा रामसिंह द्वितीय जो १८४३ ईस्वी में मात्र १६ वर्ष की उम्र में जयपुर के राजा बने थे। नाबालिग होने के कारण ब्रिटिश सरकार ने इन्हें वयस्क होने तक अपने संरक्षण में ले लिया था। इनके समय में मेजर जॉन लुडलो ने जनवरी १८४३ ईस्वी में जयपुर का प्रशासन सम्भाला था। इसने सती प्रथा ,दास प्रथा ,कन्या वध और दहेज प्रथा आदि पर रोक लगाने के आदेश जारी किये थे। ये जयपुर के शासक जयसिंह तृतीय के पुत्र थे। 

१८५७ के स्वतंत्रता आंदोलन में महाराज रामसिंह ने अंग्रेजों की भरपूर सहायता की थी। इस कारण अंग्रेज सरकार ने इन्हें "सितार - ए - हिन्द" की उपाधि प्रदान की। 

इनके समय में सन् १८४५ में जयपुर में महाराजा कॉलेज तथा संस्कृत कॉलेज का निर्माण हुआ था।
नजम सेठी

नजम सेठी(उर्दू: نجم سیٹھی जन्म:1948) , एक वरिष्ठ एवं मशहूर पाकिस्तानी पत्रकार हैं। वे २७ मार्च २०१३ से ७ जून २०१३ तक पाकिस्तान के प्रान्त पंजाब के पूर्व कार्यवाहक मुख्यमंत्री भी थे। वे एक काफी मशहूर एवं पुरस्कृत पत्रकार होने के साथ ही विवादास्पद हस्ती भी हैं। वे एक पत्रकार, संपादक, समीक्षक तथा एक पत्रकारी व्यक्तित्व भी हैं। वे लाहौर-आधारित राजनीतिक साप्ताहिक, द फ्राइडे टाइम्स के मुख्या संपादक है, एवं पूवतः "डेली टाइम्स" और "डेली आजकल" जैसे अखबारों के संपादक भी रह चुके हैं। वे पाकिस्तान के समाचार चैनल जीओ टीवी पर "आपस की बात" नामक एक साधारण ज्ञान एवं राजनीतिक टिप्पणिकारी कार्यक्रम चलते हैं। साथ ही, वे वैनगार्ड बुक्स नामक एक प्रकाशन एवं पुस्तक वेक्रेता चेन के मालिक भी हैं। उन्हें पाकिस्तानी राजनीति पर अपने बेबांक बोल और सम्बंधित आलोचनाओं और पत्रिकारिता के लिए जाना जाता है।

वर्ष १९९९ में, उन्हें, पाकिस्तान की आईएसआई द्वारा, ब्रिटिश ब्राडकास्टिंग कॉर्पोरेशन को दिया गए सरकारी भ्रष्टाचार सम्बंधित अपने एक इंटरव्यू(साक्षात्कार) के लिए गिरफ्तार कर लिया गया था, और करीब एक महीने तक हिरासत में रखा गया था।

१९९९ में उन्हें "इंटरनेशनल प्रेस फ्रीडम अवार्ड" (अनृर्राष्ट्रीय प्रेस स्वतंत्रता पुरस्कार) से भी नवाज़ गया था, और २००९ में उनको "वर्ल्ड एसोसिएशन ऑफ़ न्यूस्पपेर्स" द्वारा "गोल्डन पेन ऑफ़ फ़्रीडम" से पुरस्कृत किया गया था।

२६ मार्च २०१३ को उन्हें शासक एवं विपक्षी दलों की स्वीकृति से पंजाब के अंतरिम कार्यवाहक मुख्यमंत्री के पद के लिए नामांकित किया गया था। उन्होंने २७ मार्च को शपथ दिलाई गयी, और वे इस पद पर ७ जून २०१३ तक थे।
जोर्डी होव

जोर्डी होव, ओसी (३१ मार्च १९२८ – J
१० जून २०१६) एक कनाडाई प्रोफेशनल आइस हॉकी के खिलाड़ी थे जिनका जन्म ३१ मार्च १९२८ को हुआ था जबकि इनका निधन १० जून २०१६ को ओहियो ,संयुक्त राष्ट्र में हुआ। होव ने १९४६ से १९८० तक आइस हॉकी में २६ सीज़न खेले थे। इन्होंने पहले २५ सीज़न "डेट्रॉइट रेड विंग्स" के साथ गुजारे थे। इनकी प्रसिद्धता को देखकर ज्यादातर मिस्टर हॉकी के नाम से पुकारे जाते थे। जोर्डी होव अपने पूरे समय में सबसे महान आइस हॉकी के खिलाड़ी के लिए जाने जाते थे।
किशोर पवार

किशोर पवार (c. 1926 – 2 जनवरी 2013) भारतीय राजनीतिज्ञ और श्रमिक संघ नेता थे। 

वो जयप्रकाश नारायण के बहुत निकट थे और संयुक्त महाराष्ट्र आंदोलन तथा गोवा एवं हैदराबाद में भी स्वतंत्रता आंदोलनों में शामिल थे। २ जनवरी २०१३ को ८६ वर्ष की आयु में उनका अस्पताल में निधन हो गया।
बृहस्पति देव त्रिगुण

बृहस्पति देव त्रिगुण (1920 - 2013) एक वैद्य अथवा आयुर्वेदिक चिकित्सक थे। वो पल्स निदान के विशेषज्ञ और पल्स निदान के आयुर्वेदिक तकनिज्ञ थे।

उन्हें १९९२ में पद्म भूषण और २००३ में भारत सरकार का द्वितीय सर्वश्रेष्ठ नागरीक सम्मान पद्म विभूषण मिला।
पत्थरचूर

right|thumb|300px|पत्थरचूर
पत्थरचूर या पाषाणभेद (वानस्पतिक नाम : "Plectranthus barbatus" तथा "Coleus forskohlii") एक औषधीय पादप है। 

कोलियस फोर्सकोली जिसे पाषाणभेद अथवा पत्थरचूर भी कहा जाता है, उन कुछ औषधीय पौधों में से है, वैज्ञानिक आधारों पर जिनकी औषधीय उपयोगिता हाल ही में स्थापित हुई है। भारतवर्ष के समस्त ऊष्ण कतिबन्धीय एवं उप-ऊष्ण कटिबन्धीय क्षेत्रों के साथ-साथ पाकिस्तान, श्रीलंका, पूर्वी अफ्रीका, ब्राजील, मिश्र, ईथोपिया तथा अरब देशों में पाए जाने वाले इस औषधीय पौधे को भविष्य के एक महत्वपूर्ण औषधीय पौधे के रूप में देखा जा रहा है। वर्तमान में भारतवर्ष के विभिन्न भागों जैसे तमिलनाडु, आंध्र प्रदेश, महाराष्ट्र, कर्नाटक तथा राजस्थान में इसकी विधिवत खेती भी प्रारंभ हो चुकी है जो काफी सफल रही है। 

विभिन्न भाषाओं में पाषाणभेद के नाम-
* हिन्दी : पाषाण भेद, अथवा पत्थरचूर 
* संस्कृत : मयनी, माकन्दी, गन्धमूलिका 
* कन्नड़ : मक्काड़ी बेरू, मक्काण्डी बेरू अथवा मंगना बेरू 
* गुजराती : गरमालू 
* मराठी : मैमनुल 
* वानस्पतिक नाम : कोलियस फोर्सकोली अथवा कोलियस बार्बेट्स बैन्थ 
* वानस्पतिक कुल : लैबिएटी/लैमिएसी (Lamiaceae)
गुण: यह औषधि रूप मे बहुत ही गुणकारी है 
किडनी के सारे रोग इसे दुर होते हैं। यह एक सर्वश्रेष्ठ रक्त अवरोधक भी है। यह औषधि सदियों से भारतवर्ष में ऋषि मुनियों द्वारा प्रयोग मे लिया जाता रहा है ।
रैप

रैप एक गायन शैली है जिसमें गाने को चाल के साथ कविता जैसा गाते हैं। इस प्रकार से गाए गए गीतों को रैप कहा जाता है। रैप गायकों को रैपर भी कहा जाता है। रैप 

संगीत की एक शैली है। जिसे धुन,कविताओ,शब्दो ऑर अपने भावो के द्वारा पिरो कर गाने के रूप मे व्यक्त किया जाता है इसके मुख्य घटक है योजना,लय ताल ऑर राग। रैप संगीत के जनक african 

अफ्रीकी की गायकों द्वारा शुरु की गई पाश्चात्य संगीत में इस शैली को लोकप्रिय करने में श्वेत गायक एमिनेम का नाम भी प्रमुखता से लिया जाता है। भारतीय भाषाओं में भी अब ये शैली खासी लोकप्रिय हो चली है। रैप गायक  बोहेमिया काफी प्रसिद्ध हैं, इमरान खान, अजीत देशमुख,बोहेमीआ ,बादशाह,जफर शाह,रफतार,एम सी अल्ताफ,ऐमीबे बन्टाई, और खासकर डिवाइन, मिस्टर सुरीला,कामभारी,एमसी स्टेन,नावेद शेख,ध्रुव दत्त शर्मा शिवपुरी जैसे गायक की लोकप्रिय हो रहे हैं। 

हालाँकि यह भी कहा जाता है रैपर बोहेमिया बॉलीवुड में कई दशक पहले अक्षय कुमार के साथ चांदनी चौक टू चाइना गाना इसी शैली में गाया था।
गौरा देवी

गौरा देवी (अंग्रेजी : Gaura Devi) जिनका जन्म १९२५ में उत्तराखंड के लाता गाॅंव में हुआ था। इन्हें चिपको आन्दोलन की जननी माना जाता है। उस वक़्त गाॅंव में काफी बड़े-बड़े पेड़ -पौधे थे जो कि पूरे क्षेत्र को घेरे हुए थे। इनकी शादी मात्र १२ वर्ष की उम्र में "मेहरबान सिंह" के साथ कर दी थीं , जो कि नज़दीकी गांव "रेणी" के निवासी थे। "मेहरबान सिंह" जो कि एक किसान था और भेड़ों को पालता और उनकी ऊन का व्यापार किया करता था। शादी के १० वर्ष उपरांत "मेहरबान" की मृत्यु हो जाने के कारण गौरा देवी को अपने बच्चे का लालन - पालन करने में काफी दिक्कतें आई थीं।

कुछ समय बाद गौरा महिला मण्डल की अध्यक्ष भी बन गई थी।

अलाकांडा में चंडी प्रसाद भट्ट तथा गोविंद सिंह रावत नामक लोगों ने अभियान चलाते हुए सन् १९७४ में २५०० देवदार वृक्षों को काटने के लिए चिन्हित किया गया था लेकिन गौरा देवी ने इनका विरोध किया और पेड़ों की रक्षा करने का अभियान चलाया, इसी कारण गौरा देवी चिपको वूमन के नाम से जानी जाती है।

दस साल बाद देवी ने एक साक्षात्कार में कहा था की भाइयों ये जंगल हमारा माता का घर जैसा है यहां से हमें फल ,फूल ,सब्जियां मिलती अगर यहां के पेड़ - पौधे काटोगे तो निश्चित ही बाढ़ आएगी।

गौरा देवी अपने जीवन काल में कभी विद्यालय नहीं जा सकी थीं। 

चिपको वूमन के नाम से जाने वाली गौरा देवी का निधन ६६ वर्ष की उम्र में ०४ जुलाई १९९१ में हो गया था। गोरा देवी को
भूतनाथ रिटर्न्स

भूतनाथ रिटर्न्स एक भारतीय वीभत्स फ़िल्म है जिसका निर्देशन नितेश तिवारी ने किया और उसके निर्माता भूषण कुमार, कृषन कुमार, रवि चोपड़ा और सहनिर्माता अजय कपूर हैं। यह भूतनाथ (२००८) की उत्तरकृत्ति फ़िल्म है जिसमें मुख्य अभिनय भूमिका में अमिताभ बच्चन तथा बोमन ईरानी और शाहरुख खान सहायक भूमिका में हैं।

फ़िल्म ११ अप्रैल २०१४ को जारी की गई। यो यो हनी सिंह ने फ़िल्म में "पार्टी विद द भूतनाथ" गाने की रचना की है।
तेलेराँ

right|thumb|300px|तेलेराँ का चित्र
तेलेराँ (Charles-Maurice de Talleyrand-Périgord [ʃaʀləmɔʀisdətaljɛʀɑ̃peʀigɔʀ] ; 2 फ़रवरी 1754 - 17 मई 1838) फ्रांस का प्रसिद्ध राजनयिक था। फ्रांस में उत्पन्न अग्रणी चतुर व्यक्तियों में तेलेराँ का स्थान प्रथम पक्ति में आता है। वह क्रान्तिकाल (1788 - 99) में बहुचर्चित प्रमुख व्यक्तित्व था। वह नेपोलियन के राज्य में तथा सम्राट् के आसीन होने पर किसी न किसी पद पर काम करता ही रहा। वह सामन्त वर्ग का था और चर्च का सदस्य भी था। एबे सिकार ने जिस निष्पक्षता से 1789 के पदासीन 134 बिशपों का मूल्यांकन किया है उनमें से केवल 15 को उसने सदाचारी धर्माधिकारियों में गिनाया है और रोहन, ब्रीएन तथा तेलेराँ जैसे बड़े-बड़े धर्माधिकारियों की उसने निन्दा की है। अनेक निष्पक्ष लेखकों ने एबे सिकार के मूल्यांकन से सहमति व्यक्त की।
बहुपक्षीय राजनय

जब कई देश किसी समस्या के समाधान के लिये एकसाथ काम करें तो उसे बहुपक्षीय राजनय (Multilateral Diplomacy या multilateralism) कहते हैं। रेगेला के मतानुसार, ”बहुपक्षीय राजनय राजनयिक संधि वार्ताओं की एक तकनीक है तथा राजनय के अन्य सभी पहलुओं की तरह प्रक्रिया में असंख्य जटिल नियमों से आबद्ध रहती है। (Multilateral Diplomacy is a technique of diplomatic negotiations and like all aspects of diplomacy is surrounded by numerous and complicated rules of procedure)"

आज राष्ट्रों के मध्य सम्बन्धों के क्षेत्र में सबसे अधिक महत्वपूर्ण विकास द्विपक्षीय राजनय के स्थान पर बहुपक्षीय राजनय का विकास है। बहुपक्षीय राजनय, द्विपक्षीय राजनय के परम्परागत तरीकों से पूर्णतया भिन्न है। बहुपक्षीय राजनय को संयुक्त राजनय (Coalition Diplomacy) भी कहा जाता है। आज के अन्तर्राष्ट्रीय सम्बन्धों का बड़ा भाग बहुपक्षीय सम्मेलनों के माध्यम से ही पूरा होता है। बहुपक्षीय राजनय का प्रचलन और प्रभाव सदा एक सा नहीं रहता है वरन् परिस्थितियों के अनुसार बदलता रहता है।
कावालम माधव पणिक्कर

right|thumb|300px|कावालम् माधव पणिक्कर
कावालम माधव पणिक्कर (३ जून १८९५ - १० दिसम्बर १९६३) भारत के विद्वान, पत्रकार, इतिहासकार, प्रशासक तथा राजनयज्ञ थे। वे सरदार के एम पणिक्कर के नाम से अधिक प्रसिद्ध हैं।
सरगुजा विश्वविद्यालय

सरगुजा विश्वविद्यालय छत्तीसगढ़ के सरगुजा जिले के मुख्यालय अंबिकापुर में स्थित विश्वविद्यालय है। इसकी स्थापना २ सितंबर २००८ में की गई थी। विश्वविद्यालय के कुलपति डॉ. रोहणी प्रसाद हैं।
कार्डिनल रिचलू

right|thumb|200px|कार्डिनल रिचलू का चित्र
कार्डिनल रिचलू (Armand Jean du Plessis, cardinal-duc de Richelieu et de Fronsac ; ९ सितम्बर १५८५ - ४ दिसम्बर १६४२) फ्रांस का धार्मिक नेता, सामन्त तथा राजनयिक था। रिचलू एक योग्य राजनेता था जिसमें यूरोप के इतिहास पर अपनी अमिट छाप छोड़ी तथा इस कारण राजनय के क्षेत्र में उसका एक सम्माननीय स्थान है।
हिल्डा मैरी लाजरस

हिल्डा मैरी लाजरस (जन्म १८९० – निधन १९७८) भारत में एक ईसाई मिशनरी और लोकप्रिय स्त्री रोग विशेषज्ञ और प्रसूति विज्ञानी थीं। वो आंध्र मेडिकल कॉलेज की प्राचार्या एवं विशाखापत्तनम के किंग जॉर्ज अस्पताल की अधीक्षक थीं। वो वेल्लोर स्थित क्रिश्चियन मेडिकल कॉलेज और अस्पताल की प्रथम भारतीय निदेशक थीं।
रॉबर्ट लेफ्कोविट्ज़

अंगूठाकार|रॉबर्ट लेफ्कोविट्ज़ (2012)
रॉबर्ट जोसफ लेफ्कोविट्ज़ (जन्म १५ अप्रैल १९४३) एक अमेरिकी चिकित्सक-वैज्ञानिक हैं। उन्हें २०१२ में रसायन में नोबेल पुरस्कार से सम्मानित किया गया।
मेटरनिख

right|thumb|300px|मेटरनिख
मेटरनिख (Prince Klemens Wenzel von Metternich (जर्मन में पूरा नाम : Klemens Wenzel Nepomuk Lothar, Fürst von Metternich-Winneburg zu Beilstein, अंग्रेजी रूपान्तरण : Clement Wenceslas Lothar von Metternich-Winneburg-Beilstein; 15 मई 1773 – 11 जून 1859) राजनेता व राजनयज्ञ था। वह १८०९ से १८४८ तक आस्ट्रियाई साम्राज्य का विदेश मंत्री रहा। वह अपने समय का सबसे महत्वपूर्ण और सबसे प्रतिभाशाली राजनयिक था।

नेपोलियन की वाटरलू पराजय के बाद मेटरनिख यूरोप की राजनीति का सर्वेसर्वा बन गया। उसने यूरोपीय राजनीति में इतनी प्रमुख भूमिका निभाई कि 1815 से 1848 तक के यूरोपीय इतिहास का काल 'मेटरनिख युग’ के नाम से प्रसिद्ध है। मेटरनिख ने अपने प्रधानमन्त्रितत्व-काल में प्रतिक्रया और अनुदारीता का अनुकरण करने की नीति अपनाई और उसके प्रभाव के कारण आस्ट्रिया का साम्राज्य यूरोप में अत्यन्त महत्वपूर्ण बन गया।
शोधगंगा

शोधगंगा भारत के शोधप्रबन्धों का ऑनलाइन इलेक्ट्रॉनिक भण्डार है। यह इन्फ्लिबनेट केन्द्र (INFLIBNET Centre) द्वारा स्थापित किया गया है। इनफ्लिबनेट अहमदाबाद की ऑनलाइन कम्पनी है। विश्वविद्यालय अनुदान आयोग के जून २००९ के एक आदेश के अनुसार विश्वविद्यालयों के शोधार्थियों के लिए अपने शोध-प्रबन्धों को एलेक्ट्रॉनिक रूप में भी जमा करना अनिवार्य बना दिया गया है।
रामगोपाल माहेश्वरी

रामगोपाल माहेश्वरी (20 नवम्बर 1911 -) प्रमुख हिंदी दैनिक नवभारत के संस्थापक एवं स्वतंत्रता संग्राम सेनानी थे। उन्होंने हिंदी भाषा के संवर्धन के लिए अथक प्रयास किया। उन्हें मध्य और पश्चिमी भारत में पत्रकारिता के भीष्म पितामह के रूप में जाना जाता था।

रामगोपाल माहेश्वरी ने आठ फरवरी 1934 को नागपुर में नवभारत का प्रकाशन शुरू किया था, जो मध्य और पश्चिमी भारत का प्रमुख हिंदी दैनिक माना जाता है। उनका हिंदी प्रेम प्रबल था और वह जीवन पर्यंत विदर्भ हिंदी साहित्य सम्मेलन के अध्यक्ष पद पर आसीन रहे।

स्वतंत्रता आंदोलन में भाग लेने के अलावा माहेश्वरी ने माहेश्वरी समाज की रूढि़वादी परंपराओं को दूर करने और उसे प्रगतिशील बनाने के लिए महती प्रयास किया।
मायाराम सुरजन

मायाराम सुरजन (29 मार्च 1923 - ३१ दिसम्बर १९९४) भारत के एक पत्रकार थे। वे `नवभारत' के प्रथम सम्पादक थे।

उन्होंने 'देशबन्धु' नामक समाचार पत्र आरम्भ किया।। पत्रकारिता जगत के मध्यप्रदेश राज्य के मार्गदर्शक के रूप में ख्यात श्री मायाराम सुरजन सही मायनों में स्वप्नदृष्टा और कर्मनिष्ठ तथा अपने बलबूते सिद्ध एक आदर्श पुरुष थे। वे बहुपठित और जनप्रिय राजनैतिक टिप्पणीकार थे और अनेक कृतियों के लेखक भी। उन्हें पूरे साठ वर्ष (१९४४-१९९४) की पत्रकारिता का अनुभव रहा। वे अनेक सामाजिक और साहित्यिक संस्थाओं के साथ-साथ मध्यप्रदेश हिन्दी साहित्य सम्मेलन से भी वे जुड़े रहे, जिसके वे १८ वर्ष तक अध्यक्ष रहे।

‘नवभारत’ नागपुर से अपना पत्रकारीय जीवन प्रारम्भ करने वाले श्री मायाराम सुरजन को न केवल इसे बहुसंस्करणीय लोकप्रिय अखबार बनाने का श्रेय है वरन् वे इस समूह के ‘मध्य प्रदेश क्रॉनिकल’ पत्र के भी जनक थे, जो मध्य प्रदेश का पहला अंग्रेजी अखबार था। श्रीसुरजन ने अत्यल्प साधनें के साथ ‘नई दुनिया’ इन्दौर के साथ द्विपक्षीय समझौता करके इसका रायपुर संस्करण शुरू किया।
अन्तोनी गौदी

अन्तोनी गौदी ई कौर्नेत (; 25 जून 1852 – 10 जून 1926) स्पेनी कातालोन्याई वास्तुकार थे। गौदी रेउस के निवासी थे व कला और साहित्य आंदोलन कैटलन मोड्र्निज़्मे के कल्पित सरदार थे। गौदी का कार्य जो कि मुख्य रूप से बार्सिलोना में संकेन्द्रित है उनकी अत्यधिक व्यक्तिगत और विशिष्ट शैली को दर्शाता है। इनका सबसे उत्कृष्ट कार्य सग्रादा फमिलिया नाम का रोमन कैथलिक गिरजाघर है जो कि अपनी अपूर्ण स्थिति में भी युनेस्को विश्व विरासत स्थल है।

गौदी का ज्यादातर कार्य उनके जीवन के तीन बड़े जुनून: वास्तुशास्त्र, प्रकृति और धर्म द्वारा चिह्नित किया गया। वे अपनी रचनाओं के हर विस्तार का अध्ययन करते थे, अपनी वास्तुकला में कारीगरी की उन श्रेणियों को एकीकृत करते थे जिन में वे कुशल थे: चीनी मिट्टी, दाग कांच, गढ़ा लौहकार्य फोर्जिंग और बढ़ईगीरी। इन्होने वास्तुकला सम्बन्धित माल के इस्तेमाल के लिए नई तकनीक विकसित की थीं, जिन में "ट्रेनकादीस" भी शामिल है जो बेकार चीनी मिट्टी के टुकड़े से बना मोज़ेक होता है।

कुछ वर्षो के पश्चात नव-गॉथिक कला और प्राच्य तकनीको के प्रभाव में गौदी मोड्र्निज़्मे आंदोलन के हिस्सा बन गए, जो कि उन्नीसवीं सदी के अंत और बीसवीं सदी के शुरुआत में अपने शिखर पर पहुँच रहा थी। इनके कार्य ने मुख्यधारा मोड्र्निज़्मे को अलग आयाम तक पहुँचाया जिस में प्रकृति से प्रेरित जैविक शैली सम्मीलित थी। गौदी शायद ही कभी अपने कार्य की विस्तृत योजना तैयार करते थे, इसके बजाय वे तीन-आयामी पैमाने का मॉडल का निर्माण करना पसंद करते थे जिसे अपनी अवधारणा के साथ-साथ ढालते रहते थे।

गौदी के कार्य को अन्तराष्ट्रीय अपील प्राप्त है तथा कई अध्ययन इनकी वास्तुकला को समझने के लिए समर्पित किए गए हैं। वर्तमान में इनके कार्य के वास्तुकारों और आम जनता के बीच समान रूप से प्रशंसक मिलते हैं। इनकी उत्कृष्ट कृति, अभी भी अपूर्ण सग्रादा फमिलिया, कातालोन्या के सबसे प्रसिद्ध और बड़े पर्यटकों के आकर्षण के केन्द्रों में से एक है। 1984 से 2005 के बीच यूनेस्को ने इनके सात कार्यो को विश्व विरासत स्थल घोषित किया। गौदी की रोमन कैथलिक आस्था जीवन के साथ-साथ और अधिक घनिष्ठ होती चली गई और धार्मिक चित्र इनके कार्य में व्याप्त हैं। इसके कारण इन्हें 'भगवान का वास्तुकार' का उपनाम मिला और इनके बीऐटफकेशन (धन्य-घोषणा) की मांग उठने लगी।
विजय शेषाद्रि

अंगूठाकार|O.B.Hardison रीडिंग सीरीज़ में पढ़ना
विजय शेषाद्रि (जन्म १९५४) पुलित्जर पुरस्कार विजेता कवि, निबंधकार और साहित्यिक समालोचक हैं। वो ब्रुकलीन न्यूयॉर्क के हैं। उनका जन्म भारत के बेंगलूर में हुआ और पांच वर्ष की आयु में १९५९ में अमेरिका चले गये। उनका पालन पोषण ओहियो के कोलम्बस में हुआ। उन्हें २०१४ में उनके कविता संग्रह '3 सेक्शन्स' के लिए पुलित्जर पुरस्कार से सम्मनित किया गया।
कासलरे

right|thumb|300px|कासलरे का चित्र
कैसलरे (Robert Stewart, 2nd Marquess of Londonderry ; १८ जून १७६९ - १२ अगस्त १८२२) ब्रिटिश-आयरी राजनयज्ञ था। वह लार्ड कासलरे (Lord Castlereagh /ˈkɑːsəlreɪ/ KAR-sul-RAY) के नाम से प्रसिद्ध है। कासलरे 1812 से 1822 तक इंग्लैण्ड का विदेश मन्त्री रहा। इंग्लैण्ड और आयरलैण्ड के मेल के समय वह इंग्लैण्ड की ओर से आयरलैण्ड के लिए सेक्रेटरी नियुक्त था। रिश्वत आदि देकर आयरलैण्ड के लोगों को आयरलैण्ड और इंग्लैण्ड के एकीकरण के लिए तैयार करवाने में उसका ही हाथ था। 

वह कैथोलिक लोगों को कुछ अंश तक धार्मिक स्वतन्त्रता देने के हक में था। वह कुछ समय के लिए युद्ध मन्त्री और फिर बस्तियों का मन्त्री रहा। 1807 ई0 में उसने सेना का पुनर्संगठन किया परन्तु उसके द्वारा सेना का पुनर्निर्माण पुरानी सेना के आधार पर ही किया गया था। 1809 ई0 में उसने अपने पद से त्याग-पत्र दे दिया और कैनिंग से मुकाबला किया। 1812 ई0 में वह विदेश मन्त्री (Foreign Secretary) बन गया और 1822 ई0 में आत्महत्या करने तक वह इसी पद पर रहा।
रिंगवूड ब्रेवरी

thumb|right|रिंगवूड ब्रेवरी।
रिंगवूड ब्रेवरी डॉर्सेट सीमा के निकट इंग्लैण्ड के हैम्पशायर के न्यूफोरेस्ट के किनारे स्थित एक छोटी सी मद्यनिर्माणशाला है। इसके संस्थापक पीटर ऑस्टिन थे। जुलाई २००७ में यह घोषणा हुई थी कि मार्सटन पीएलसी ने रिंगवूड को £19.2 मिलियन में क्रय कर लिया।
आटो फॉन बॉटलिंक

अंगूठाकार|आटो फॉन बॉटलिंक
आटो फॉन बॉटलिंक (Otto von Böhtlingk; १८१५-१९०४) जर्मनी के भारतविद तथा संस्कृत के प्रकांड पंडित थे जिन्होंने संस्कृत साहित्य का विधिपूर्वक अध्ययन करके, वर्षों के परिश्रम के पश्चात् 'संस्कृत वार्टरबुख' (Sanskrit-Wörterbuch) नामक एक विशाल शब्दकोश सात भागों में प्रकाशित किया। यह आज भी अद्वितीय ग्रंथ है।
गैल्वानी सेल

इस सेल का अविष्कार 1799ई में प्रोफेसर एलिजाण्डो वोल्टा ने किया।
right|thumb|300px
right|thumb|300px|दो अर्ध सेलों को लवण-सेतु से जोड़कर बना सेल (जिंक-कॉपर गैल्वानी सेल)
thumb|300px|left|आजकल तरह-तरह के सेल और बैटरियाँ बाजार में उपलब्ध हैं।
गैल्वानी सेल (galvanic cell) या वोल्टाई सेल (voltaic cell) एक विद्युतरासायनिक युक्ति है अपने अन्दर होने वाली रेडॉक्स अभिक्रिया के फलस्वरूप विद्युत ऊर्जा प्रदान करता है। इसके ये नाम क्रमशः लुइगी गैल्वानी तथा एलेसान्द्रो वोल्टा के नाम पर रखे गये हैं जिन्होने इस क्षेत्र में सबसे पहले काम किया। सेल के अन्दर दो भिन्न धातुएँ होतीं हैं जो एक लवण-सेतु (साल्ट ब्रिज) के माध्यम से जुड़ी होतीं हैं। 

वोल्टा ने वोल्टाई पाइल (voltaic pile) का आविष्कार किया जो प्रथम विद्युत बैटरी थी। साधारण प्रयोग में बैटरी एक सेल को भी बैटरी कह दिया जाता है किन्तु बैटरी का वास्तविक अर्थ 'एक से अधिक सेलों का संयोजन' है।
This cell is also called 'syed' or 'galloesa'.

गैल्वेनिक सेल :- इस सेल में रासायनिक ऊर्जा को विद्युत ऊर्जा में परिवर्तित किया जाता है इसने सतत् रेडॉक्स अभिक्रियाओं के कारण विद्युत धारा उत्पन्न होती हैं

उदाहरण :- डेनियल सेल, लेड-अम्ल बैटरी ( निरावेशन या प्रयोग के साथ आवेशित हो सकने वाली )!
१९९१ यूईएफए कप फाइनल

१९९१ यूईएफए कप फाइनल एक फुटबॉल मैच था, जो दो इतालवी टीमें इंटरनेजियोनल और रोमा के बीच दो चरण मे खेला गया था। इंटरनेजियोनल फाइनल समग्र पर 2-1 से जीता।


* १९९०-९१ यूईएफए कप
थॉमस हिल ग्रीन

right|thumb|300px|टी एच ग्रीन
थॉमस हिल ग्रीन (Thomas Hill Green ; 7 अप्रैल 1836 – 15 मार्च 1882) इंग्लैण्ड के दार्शनिक, तथा ब्रिटिश प्रत्यवादी आन्दोलन के सदस्य थे। 

आदर्शवादी विचारक ग्रीन का राजदर्शन के इतिहास में एक महत्त्वपूर्ण स्थान है। हम उसके दर्शन में आदर्शवाद, उदारतावाद, व्यक्तिवाद तथा सत्तावाद का एक सुन्दर समन्वय पाते हैं। उन्होंने आधुनिक उदारवाद को एक नया धार्मिक विश्वास प्रदान किया, व्यक्तिवाद को नैतिक तथा सामाजिक बनाया और आदर्शवाद को सन्तुलित एवं परिमार्जित किया। उन्होंने अपने दर्शन में व्यक्ति तथा राज्य दोनों को महत्त्व दिया। वेपर का यह मन्तव्य सही है कि ग्रीन ने अंग्रेजों को बेन्थमवाद से कहीं अधिक सन्तुष्टि प्रदान की। काण्ट के दर्शन पर आधारित होने के कारण उसका आदर्शवाद अधिक सौम्य है।
१९९२ यूईएफए कप फाइनल

१९९२ यूईएफए कप फाइनल एक फुटबॉल मैच था, जो नीदरलैंड के अजाक्स और इटली के टोरिनो के बीच दो चरण मे खेला गया था। अजाक्स अवे गोल नियम पर 2-2 से जीत हासिल की।

* १९९१-९२ यूईएफए कप
१९९३ यूईएफए कप फाइनल

१९९३ यूईएफए कप फाइनल एक फुटबॉल मैच था, जो इटली के जुवेंटस और जर्मनी के बोरुसिया डॉर्टमुंड के बीच दो चरण मे खेला गया था। जुवेंटस फाइनल समग्र पर 6-1 से जीता।


* १९९२-९३ यूईएफए कप
उर्जित पटेल

* 
 
डॉ॰ उर्जित पटेल (जन्म- 28 अक्टूबर 1963) भारतीय रिज़र्व बैंक के पूर्व गवर्नर हैं। सितंबर २०१६ में रघुराम राजन की सेवानिवृत्ति के पश्चात् इन्होंने यह पद ग्रहण किया था, परंतु सरकार से तनातनी की खबरों के बीच उन्हीने 10 दिसम्बर 2018 को अपने पद से इस्तीफा दे दिया।

उर्जित रविंद्र पटेल, एक भारतीय अर्थशास्त्री, जो वर्तमान में २०१६ के सितम्बर के बाद से रघुराम राजन की सेवानिवृत्ति के पश्चात् इन्होंने यह पद ग्रहण किया।इंडिया (आरबीआई) के रिजर्व बैंक के गवर्नर के रूप में सेवारत है उन्होने  एक भारतीय रिजर्व बैंक के डिप्टी गवर्नर के रूप में, वह मौद्रिक नीति, आर्थिक नीति अनुसंधान, सांख्यिकी और सूचना प्रबंधन देखा, जमा बीमा, संचार और सूचना का अधिकार में काम किया।नरेंद्र मोदी सरकार द्वारा पटेल ४ सितंबर २०१६ को भारतीय रिजर्व बैंक के गवर्नर के रूप में नियुक्त किया गया।इससे पूर्व 14 जनवरी 2013 से वे उप-गवर्नर के पद पर कार्यरत थे।

उप गवर्नर के रूप में उन्होंने मौद्रिक नीति संबंधी विशेषज्ञ समिति की अध्यक्षता की। भारत का प्रतिनिधित्व करते हुए उन्होंने ब्रिक्स देशों के साथ अंतर-सरकारी समझौते और अंतर-केंद्रीय बैंक करार (आईसीबीए) में मुख्य भूमिका निभाई आकस्मिक आरक्षित निधि व्यवस्था (सीआरए) की स्थापना हुई जो इन देशों के केंद्रीय बैंकों के बीच स्वैप लाइन ढांचा है।
सामाजिक समस्या

वस्तुतः एक नवीन विषय के रूप में समाजशास्त्र के उद्भव, विकास एवं परिवर्तन की पृष्ठभूमि में सामाजिक समस्या (सामाजिक मुद्दा या सामाजिक समस्या) की अवधारणा ने महत्वपूर्ण भूमिका का निर्वहन किया है। समाजशास्त्र का विकास समस्यामूलक परिवेश एवं परिस्थितियों का अध्ययन करने एवं इनका निराकरण करने के प्रयासों के रूप में हुआ है। सामाजिक समस्याओं के अध्ययन में सामाजिक विचारकों का ध्यान सहज रूप से इसलिए आकर्षित हुआ है क्योंकि ये सामाजिक जीवन का अविभाज्य अंग है। मानव समाज न तो कभी सामाजिक समस्याओं से पूर्ण मुक्त रहा है और न ही रहने की सम्भावना निकट भविष्य में नजर आती है, परन्तु इतना तो निश्चित है कि आधुनिक समय में विद्यमान संचार की क्रान्ति तथा शिक्षा के प्रति लोगों की जागरूकता के फलस्वरूप मनुष्य इन समस्याओं के प्रति संवेदनशील एवं सजग हो गया है। सामाजिक समस्याओं के प्रति लेगों का ध्यान आकर्षित करने में जन संचार के माध्यम, यथा-टेलीविजन, अखबार एवं रेडियो ने अति महत्वपूर्ण भूमिका का निर्वहन किया है। मुख्यतः टेलीविजन पर प्रसारित विभिन्न चेनलों के कार्यक्रमों तथा स्थानीय, प्रादेशिक एवं अन्तर्राज्यीय अखबारों की भूमिका प्रशंसनीय है।

मानव समाज में संरचनात्मक एवं सांस्कृतिक भिन्नताएं पाई जाती है। परन्तु भिन्न भिन्न समाजों में इनका स्वरूप, प्रकृति एवं गहनता अलग-अलग होती है। सामाजिक समस्याओं का सम्बन्ध समाजशास्त्र विषय के अन्तर्गत विद्यमान गत्यात्मक एवं परिवर्तन विषय से सम्बद्ध रहा है।

जो समाज जितना अधिक गत्यात्मक एवं परिवर्तनशील होगा उसमें उतनी ही अधिक समस्याएं विद्यमान होंगी। समाज का ताना-बाना इतना जटिल है कि इसकी एक इकाई में हेने वाला परिवर्तन अन्य इकाईयों को भी प्रभावित करता है। इस परिवर्तन का स्वरूप क्या होगा? एवं इसके प्रभाव क्या होंगे?, यह समाज की प्रकष्ति पर निर्भर करता है। विभिन्न युगों में सामाजिक परिवर्तन की गति अलग-अलग रही है। इसलिए भिन्न-भिन्न समाजों में सामाजिक समस्याओं की प्रकृति एवं स्वरूप भी अलग-अलग पाये जाते हैं। वर्तमान समय में सामाजिक परिवर्तन अति तीव्र गति से हो रहा है। इस तरह बदलते आधुनिक समाज के स्वरूप ने सामाजिक समस्याओं में बेतहाशा वृद्धि की है। मानव समाज इन सामाजिक समस्याओं का उन्मूलन करने के लिए सदैव प्रयासरत रहा है, क्योंकि सामाजिक समस्याएं सामाजिक व्यवस्था में विघटन पैदा करती हैं जिससे समाज के अस्तित्व को खतरा पैदा हो जाता है।

समाजशास्त्र मानव समाज को निर्मित करने वाली इकाईयों एवं इसे बनाए रखने वाली संरचनाओ तथा संस्थाओं का अध्ययन अनेक रूपों से करता है। समाजशास्त्रियों एवं सामाजिक विचारकों ने अपनी रूचि के अनुसार समाज के स्वरूपों, संरचनाओ, संस्थाओं एवं प्रक्रियाओं का अध्ययन किया है। समस्या विहीन समाज की कल्पना करना असम्भव सा प्रतीत होता है।

वर्तमान समय में भारतीय समाज अनेक सामाजिक समस्याओं से पीड़ित है जिनके निराकरण के लिए राज्य एवं समाज द्वारा मिलकर प्रयास किये जा रहे हैं। भारतीय समाज की प्रमुख समस्याओं में जनसंख्या मे़ बढ़ौत्तरी, निर्धनता, बेरोजगारी, असमानता, अशिक्षा, गरीबी, आतंकवाद, घुसपैठ, बाल श्रमिक, श्रमिक असंतोष, छात्र असंतोष, भ्रष्टाचार, नषाखोरी, जानलेवा बीमारियां, दहेज प्रथा, बाल विवाह, भ्रूण बालिका हत्या, विवाह-विच्छेद की समस्या, बाल अपराध, मद्यपान, जातिवाद, अस्पृश्यता की समस्या ये सभी समाजिक समस्याअें के अन्तर्गत आती है। सामाजिक समस्याओं के निराकरण के लिए यह अत्यावश्यक है कि इनकी प्रकृति को समझा जाए एवं स्वरूपों की व्याख्या की जाए। भिन्न-भिन्न सामाजिक समस्याओं के मध्य पाए जाने वाले परस्पर सम्बन्धों का विष्लेशण एवं अनुशीलन कर हम इन समस्याओं के व्यावहारिक निराकरण के लिए एक नई सोच प्रस्तुत कर सकते हैं।

श्रेणी:समाज
गीता महालिक

गीता महालिक (जन्म 1948) भारतीय शास्त्रीय नृत्यांगना है, जो कि भारतीय शास्त्रीय नृत्य के रूप ओडिसी की बेहतरीन प्रतिपादकों में से एक है। यह आठ भारतीय शास्त्रीय नृत्य रूपों में सबसे पुराना है। 
गीता महालिक को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया।
सुदर्शन पटनायक

thumb|सुदर्शन पटनायक
thumb|300px|सुदर्शन पटनायक द्वारा निर्मित बालू की एक मूर्ति
सुदर्शन पटनायक (जन्म : १५ अप्रैल १९७७) भारत के ओडिशा के प्रसिद्ध रेत-कलाकार हैं। उनको कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे ओडिशा राज्य से हैं। वे रेत से कलाकृतियाँ बनाते हैं।
ग्रीन पार्क स्टेडियम

ग्रीन पार्क स्टेडियम कानपुर, उत्तर प्रदेश स्थित 32,000 दर्शक क्षमता वाला एक बहुद्देशीय मैदान है। यह उत्तर प्रदेश क्रिकेट टीम का गृह मैदान भी है। यह मैदान गंगा नदी के किनारे स्थित है। यह उत्तर प्रदेश का एकमात्र क्रिकेट मैदान है जहाँ नियमित तौर पर अंतरराष्ट्रीय क्रिकेट मैच होते हैं। यह मैदान 22 सितम्बर 2016 को भारत व न्यूजीलैंड के मध्य टेस्ट मैच आयोजित करके भारतीय क्रिकेट टीम के 500वें टेस्ट मैच का गवाह बना था। इस स्टेडियम ने आईपीएल में गुजरात लॉयन्स के 2016 संस्करण व 2017 संस्करण के 2-2 मैच आयोजित किये थे। इस स्टेडियम में अब तक 22 टेस्ट मैच, 14 एकदिवसीय मैच तथा एक ट्वेन्टी-ट्वेन्टी मैच आयोजित किया है।
इन्‍दि‍रा चक्रवर्ती

इंदिरा चक्रवर्ती एक भारतीय सार्वजनिक स्वास्थ्य विशेषज्ञ, विद्वान और पर्यावरणविद् हैं। इन्‍दि‍रा चक्रवर्ती को चि‍कि‍त्‍सा के क्षेत्र में उत्कृष्ट योगदान के लिए २०१४ में भारत सरकार ने पद्मश्री से सम्मानित किया। वे पश्‍चि‍म बंगाल राज्य से हैं। उन्होंने कलकत्ता विश्वविद्यालय से जैव रसायन में डॉक्टरेट की डिग्री (पीएचडी) प्राप्त की। 

डॉ चक्रवर्ती ने कई पदों पर काम किया है जैसे की:
*मुख्य सलाहकार- पब्लिक हेल्थ इंजीनियरिंग विभाग, पश्चिम बंगाल सरकार
*सदस्य- राष्ट्रीय पेयजल और स्वच्छता परिषद, भारत सरकार
*बोर्ड के सदस्य- अंतर्राष्ट्रीय स्वास्थ्य संस्थान, संयुक्त राष्ट्र विश्वविद्यालय
*पूर्व सदस्य- भारत की खाद्य सुरक्षा और मानक प्राधिकरण, भारत सरकार
*पूर्व क्षेत्रीय निदेशक, दक्षिण एशिया- सूक्ष्म पोषक पहल - अंतर्राष्ट्रीय विकास अनुसंधान केंद्र (आईडीआरसी)
*पूर्व निदेशक और डीन- अखिल भारतीय स्वच्छता और सार्वजनिक स्वास्थ्य संस्थान, भारत सरकार
*पूर्व निदेशक- चितरंजन राष्ट्रीय कैंसर संस्थान, भारत सरकार
*पूर्व क्षेत्रीय सलाहकार पोषण (अधिनियम)- दक्षिण पूर्व एशिया, विश्व स्वास्थ्य संगठन के लिए क्षेत्रीय कार्यालय
*क्षेत्रीय समन्वयक- स्ट्रीट फूड्स पर एशियाई क्षेत्रीय केंद्र - खाद्य और कृषि संगठन
*मानद वैज्ञानिक सलाहकार- सामुदायिक सहायता और विकास (एफसीएसडी) के लिए फाउंडेशन
*सलाहकार- बच्चों के लिए विश्व शिखर सम्मेलन - विश्व स्वास्थ्य संगठन

डॉ चक्रवर्ती ने एक किताब और २५० से अधिक लेख, राष्ट्रीय मंचों और अंतरराष्ट्रीय पत्रिकाओं में प्रकाशित हो चुके है। 

खाद्य और कृषि संगठन ने डॉ. चक्रवर्ती को पहली एडॉर्दो सुमा पुरस्कार से सम्मानित किया।